DELTA ร่วงเฉียด 6% โบรกแนะ “เลี่ยงลงทุน” หลังเทรด “พีอี” สูงเกิน 80 เท่า
DELTA ลบ 5.70% โบรกแนะนำ “เลี่ยงลงทุน” หลัง PE สูงเกิน 80 เท่าแล้ว ขณะที่ปัจจัยพื้นฐานยังไม่มีการเปลี่ยนแปลงที่โดดเด่น
DELTA ลบ 5.70% โบรกแนะนำ “เลี่ยงลงทุน” หลัง PE สูงเกิน 80 เท่าแล้ว ขณะที่ปัจจัยพื้นฐานยังไม่มีการเปลี่ยนแปลงที่โดดเด่น
5 ม.ค. 2566

ผู้สื่อข่าวรายงานว่า วันนี้ (5 ม.ค.66) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10:17 น. อยู่ที่ระดับ 860 บาท ลบ 52 บาท หรือ 5.70% สูงสุดที่ระดับ 898 บาท ต่ำสุดที่ระดับ 854 บาท ด้วยมูลค่าการซื้อขาย 1.85 พันล้านบาท

ทั้งนี้ ราคาหุ้น DELTA ปรับตัวลดลงหลังก่อนหน้านี้ปรับตัวเพิ่มขึ้นจนใกล้แตะระดับ 1 พันบาท
โดย นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ราคาหุ้น DELTA เทรดบน P/E เกิน 80 เท่าแล้ว โดยราคาปรับตัวขึ้นต่อเนื่อง 4 วันทำการ (29-30 ธ.ค.65 และ 3-4 ม.ค.66) รวมแล้วปรับขึ้นไป 38% ถือว่าราคาหุ้นร้อนแรงเกินไป ขณะที่ปัจจัยพื้นฐานไม่ได้เปลี่ยนแปลง นอกจากนี้ เงินบาทแข็งค่าก็ไม่ได้เป็นผลดีต่อกลุ่มอิเล็กทรอนิกส์
พร้อมเตือนระวังการเก็งกำไร และแนะ “หลีกเลี่ยง” โดยนักลงทุนที่ถืออยู่ก็ให้ขายออกมาก่อน หากราคา DELTA แตะที่ 1,000 บาทจะเป็นจุดที่ราคาเลี้ยวลง